«Արմեն Սարգսյանը երիտասարդ տարիներին խոստումնալից ֆիզիկոս էր: 1990 ական թվականների սկզբին նա նշանակվել է Մեծ Բրիտանիայում մեր դեսպանը: Հետագայում աշխատել է վարչապետի պաշտոնում: 2013 թվականին վերադարձել է Միացյալ Թագավորություն` որպես ՀՀ դեսպան: Երբ մենք մտածում էինք նախագահի թեկնածուների մասին, եկանք այն եզրակացության, որ նա ամենահամապատասխան անձն է: Ռուսաստանում, Արևմուտքում, արաբական աշխարհում նա ունի ծանոթությունների լայն շրջանակ: Արմեն Սարգսյանը կարող է արժանի կերպով մեր երկիրը ներկայացնել միջազգային հարթակում: Խոսքը արտաքին քաղաքականությանը չի վերաբերում, այլ արտաքին կապերին: Դրանք տարբեր բաներ են»,-ասել է Սերժ Սարգսյանը: